Viborger Samler, 1830-11-08
Om Anledningen, som har bevæget Dhrr. de Broglio og Guizot til at tage dens Afsked, meddeler Journal des Debats Følgende: Proclamationen fra Præfecten for Seinedepartementet, Hr. Odillon Barrot, hvori de Deputeredes Kammers og Regjeringens feilfulde Fremgangsmaade bliver betegnet som Aarsagen til de nys stedfundne Uroligheder, skal have bevæget de tvende Ministre til at forlange denne populaire Embedsmands Afsættelse. Dette Forlangende havde Justitsministeren modsat sig, og da det som en Følge heraf blev dem afslaaet, havde de, ligesom flere Gange før ved lignende Leiligheder, fordret deres Afsked, som da ogsaa denne Gang blev bevilget dem. Paa denne Maade ere altsaa disse af Oppositionen saa fjendtligt angrebne Doctrinairs, hvis Stræben gik ud paa, at faae Frankrigs nye Jnstitutioner til saavidt mueligt at passe til det øvrige Europas, efter et kort Forsøg, paa at lede Anliggenderne, tilsidesatte og traadte tilbage til Videnskabens og den politiske Philosophies Sphære, hvorfra de udgik. Globe miskjender ikke de Fortjenester, som disse aandrige Mænd have erhvervet sig af Frankrig under Restaurationen, da det kom an paa, at bringe Legitimmitetens forældede Princip saavidt mueligt i Samklang med Frankrigs nye Rettigheder og Jnteresser. Men de have, efter deres Mening, ligeover for en seierrig Revolution discuteret og overlagt istedet for at vove og handle, hvor Omstændighederne fordrede det. Den Magt, der er falden ud af deres Hænder, tilkommer de sande Liberale, der have erholdt Seieren. De Sidste have aldrig taget feil i Henseende til Bourbonnerne og Frankrig; de have fra det første Øieblik af erkjendt begges Uforligelighed; Manuel har bevidnet den paa Tribunen, saavelsom Lafayette ved at conspirere. Men vil man nu ogsaa ved Valget af de nye Ministre hverken tage Hensyn paa det øvrige Europa eller paa de Departementer, der ikke have fulgt Bevægelsen i Paris, saa vil det dog falde vanskeligt at finde Folk, der tilfredsstille Oppositionens Fordringer. Selv National siger: Bevægelsen har været af en saa electrisk Natur, saa heftig og dog tillige saa kort, at Vanskeligheden, iblandt de nogenledes bekjendte Mænd at træffe et Valg, der opfylder Revolutionens Fordringer, er eneste i sit Slags. Naar man ikke vil stille unge Mennesker af den polytechniske Skole i Spidsen for de enkelte Ministerier, saa indsee vi ikke, hvorledes man kan tilveiebringe et Cabinet, som fuldkomment opfylder disse Fordringer, thi af Pariserkampen og de tre Dages seierrige Fægtninger er aldeles ikke fremkommet Andet end en collectiv Popularitet der knytter sig til den Dragt, som vor første lærde Skoles unge Mænd bære." Og dog - vedbliver det samme Blad - maa der regjeres; men hvo kan i vore Dage regjere og dog forblive populair, Naar man opfordrede os til at nævne de Mænd, der efter vor Mening især skikkede sig til, indbyrdes at forsone Magtens og Revolutionens, Frihedens og den borgerlige Ordens forskjellige Fordringer, saa vilde vi befinde os i en ikke mindre Forlegenhed end den, som man nu i to Maaneder har følt i Palais=Royal, hvergang Talen har været om en Ministerforandring. - Uden Tvivl er Lafsittes Navn populairt, og hans Stilling er tillige en Garantie for Handelstanden og Fabrikanterne. Men man føler meget vel, at det snart vil være ude med hans Popularitet hos de offentlige Blade, naar han laaner sit Navn til Regjeringens Handlinger, Det samme er, skjøndt i ringere Grad. Tilfældet med Cassimir Perier, hvem desuden hans Sygelighed er en Forhindring, og dog er det disse Mænd, der ogsaa nu nævnes ved Siden af Odillom Barrot og Merilhou.